CELEX: 22011D0087
Language: sl
Date: 2011-07-01 00:00:00
Title: Sklep Skupnega odbora EGP št. 87/2011 z dne 1. julija 2011 o spremembi Priloge XX (Okolje) k Sporazumu EGP

6.10.2011   
            
            
               SL
            
            
               Uradni list Evropske unije
            
            
               L 262/59
            
         SKLEP SKUPNEGA ODBORA EGP
   št. 87/2011
   z dne 1. julija 2011
   o spremembi Priloge XX (Okolje) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga XX k Sporazumu je bila spremenjena s Sklepom Skupnega odbora EGP št. 57/2011 z dne 20. maja 2011 (1).
            
         
               (2)
            
            
               Sklep Komisije 2011/149/EU z dne 7. marca 2011 o zgodovinskih emisijah iz letalstva v skladu s členom 3c(4) Direktive 2003/87/ES Evropskega parlamenta in Sveta o vzpostavitvi sistema za trgovanje s pravicami do emisije toplogrednih plinov v Skupnosti (2) je treba vključiti v Sporazum.
            
         
               (3)
            
            
               V skladu s Prilogo XX k Sporazumu je Nadzorni organ Efte v prilagoditvenem besedilu (bb) v točki 21al (Direktiva 2003/87/ES Evropskega parlamenta in Sveta) navedel podatke o zgodovinskih emisijah iz letalstva glede letov znotraj ozemelj držav Efte in med njimi ter letov med državami Efte in tretjimi državami. Te podatke je Nadzorni organ določil v sodelovanju z Eurocontrolom z uporabo iste metodologije, kot je bila uporabljena za izračun zgodovinskih emisij iz letalstva za celotno EU.
            
         
               (4)
            
            
               V skladu z navedenim prilagoditvenim besedilom bo Skupni odbor EGP sprejel odločitev o zgodovinskih emisijah iz letalstva za celoten EGP, pri čemer bo podatke o zgodovinskih emisijah iz letalstva glede letov znotraj ozemelj držav Efte in med njimi ter letov med državami Efte in tretjimi državami dodal podatkom o zgodovinskih emisijah iz letalstva za celotno EU iz člena 1 Sklepa Komisije 2011/149/EU –
            
         SPREJEL NASLEDNJI SKLEP:
   Člen 1
   Za točko 21apa (Odločba Komisije 2009/450/ES) Priloge XX k Sporazumu se vstavi naslednja točka:
   
               „21apb.
            
            
               
                  32011 D 0149: Sklep Komisije 2011/149/EU z dne 7. marca 2011 o zgodovinskih emisijah iz letalstva v skladu s členom 3c(4) Direktive 2003/87/ES Evropskega parlamenta in Sveta o vzpostavitvi sistema za trgovanje s pravicami do emisije toplogrednih plinov v Skupnosti (UL L 61, 8.3.2011, str. 42).
               Za namene tega sporazuma se določbe Sklepa uporabljajo z naslednjo prilagoditvijo:
               Členu 1 se dodata naslednja odstavka:
               ‚Zgodovinske emisije iz letalstva glede letov znotraj ozemelj držav Efte in med njimi ter letov med državami Efte in tretjimi državami so 1 943 935 ton CO2.
               Zgodovinske emisije iz letalstva za celotni EGP se določijo na 221 420 279 ton CO2.‘“
            
         Člen 2
   Besedilo Sklepa 2011/149/EU v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 2. julija 2011 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (3).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 1. julija 2011
      
         
            Za Skupni odbor EGP
         
         
            Predsednik
         
         Kurt JÄGER
      
   
   
      (1)  UL L 196, 28.7.2011, str. 39.
   
      (2)  UL L 61, 8.3.2011, str. 42.
   
      (3)  Navedena ni nobena ustavna zahteva.